אלכסנדרו טירולר

אלכסנדרו טירולר (אנגלית: Alexandru Tyroler; 19 באוקטובר 1891 – 3 בפברואר 1973) היה אלוף רומניה בשחמט.

קריירה 
טירולר הגיע בשנת 1912 למקום החמישי בתחרות של טימישוארה, בשנת 1925 ניצח בתחרות בוקרשט ובשנת 1926, בסיביו, זכה באליפות השחמט הראשונה של רומניה. הוא ייצג את רומניה באולימפיאדת השחמט 1926, אולימפיאדת השחמט הלא רשמית השנייה שהתקיימה בבודפשט, שם זכתה נבחרת רומניה במדליית הארד.

גם בשנת 1927 זכה טירולר באליפות רומניה שהתקימה בבוקרשט. בשנת 1928 הגיע למקום ה-15 באליפות העולם לחובבי שחמט (ניצח: מקס אויבה).

בשנת 1929 זכה באליפות רומניה בתחרות שהתקיימה ביאשי והגיע למקום השישי בתחרות בוקרשט. ובשנת 1930 ייצג את רומניה באולימפיאדת השחמט 1930 שהתקיימה בהמבורג, יחד עם שחמטאי יהודי נוסף, אברהם באראץ Abraham Baratz, אלוף רומניה לשנת 1930. בין היתר ניצח את השחמטאי האמריקאי הרמן שטיינר ואת הצ'כי עמוס פוקורני.
באותה שנה הגיע למקום השלישי באליפות השחמט של רומניה.

אחרי 1960 השתקע בהונגריה.

קישורים חיצוניים 

 פדרציית השחמט הרומנית - רשימת הזוכים באליפות רומניה לגברים  ברומנית
 ההיסטוריה של השחמט הרומני

הערות שוליים 

שחמטאים יהודים רומנים
אלופי רומניה בשחמט
רומנים שנולדו ב-1891
רומנים שנפטרו ב-1973